Stasis Brašiškis
Stasis Brašiškis (lietuviešu: Stasys Brašiškis, dzimis 1896. gada 7. februārī, miris 1989. gada 6. oktobrī) bija Lietuvas PSR valsts darbinieks, radio entuziasts, novadpētnieks, bibliotēkas darbinieks un padagogs. Pamatskolā mācījās Rēzeknē. No 1913. līdz 1915. gadam mācījās Šauļu ģimnāzijā. No 1916. līdz 1918. gadam — skolotājs Pavežupē. Darbojies Rīgā iznākošajā avīzē "Vilnis" un Viļņas "Darbo balsas". Lietuvas Komunistiskās partijas biedrs no 1918. gada. 1919. gadā bija viens no Lietuvas skolotāju savienības dibinātājiem. No 1922. līdz 1926. gadam — Šauļu skolotāju semināra skolotājs. No 1920. gada nodarbojās ar radio amatierismu. Viens no pirmajiem cilvēkiem Lietuvā, kurš eksperimentēja ar attēlu pārraidi. Sākoties PSRS okupācijai, tika iecelts par Utenas apriņķa vadītāju. No 1940. gada 26. augusta — Lietuvas PSR Tautas komisāru padomes vadītāja Mečislava Gedvila vietnieks. No 1941. līdz 1944. gadam — Lietuvas PSR Sociālās aprūpes Tautas komisārs. Vācu okupācijas laikā darbojās Kazahijas PSR. No 1944. līdz 1946. gadam — LPSR Tautas komisāru padomes priekšsēdētāja vietnieks. No 1950. līdz 1963. gadam — Viļņas Politehnikuma un Lietuvas Zinātņu akadēmijas bibliotēkas direktors.